**Pablo Daniel Pjati** (rođen 31. marta 1989. u Ucacha, Kordoba, Argentina) je argentinski profesionalni fudbaler koji igra za Toronto. Igra na poziciji levog ili desnog krila ali može da igra i na poziciji polušpica, kao i klasičnog napadača.

Karijera
--------

### Estudijantes

Kao proizvod Estudijantesove omladinske škole, Pjati je postao prvotimac kada mu je trener Dijego Simeone dao prvu šansu protiv Njuels Old Bojsa 18. novembra 2006, sa samo 17 godina. On je postigao pobedonosni gol (2:1) duboko u nadoknadi vremena i postao jedan od junaka šampionskog tima Estudijantesa.

Pjati je 2007. svrstan među najboljih jedanaest argentinskog prvenstva, zajedno sa asovima kao što su Hoze Luis Kalderon, Huan Sebastijan Veron i Hoze Ernesto Sosa.

### Almerija

Nakon 60 nastupa u svim takmičenjima za Estudijantes u dve godine, prodat je španskoj Almeriji, za neobjavljenu sumu novca. Odmah u prvoj sezoni je postao važna karika u timu meksičkog trenera Uga Sančeza. 

U sezoni 2009/10 španske Primere, u odsustvu napadača Alvara Negreda, Pjati je morao da se više iskaže svojim golgeterskim sposobnostima postigavši 7 golova na 35 prvenstvenih okršaja, tako postavši drugi strelac ekipe, koja je na kraju sezone zauzela 13. poziciju. On je 2. septembra 2009. bio dvostruki strelac u remiju (2:2) protiv Atletika iz Madrida, a takođe je iste sezone u sudaru istih timova, golom u poslednjem minutu (1:0) doneo bitna 3 boda svojoj ekipi.

### Valensija

U Almeriji se zadržao do 5. jula 2011. godine kada ga otkupljuje Valensija za cenu od 7,5 miliona evra. Tokom čitave prve sezone borio se da povrati formu koja ga je krasila po dolasku na Stari kontinent.

Prvi zvanični gol za Valensiju postigao je u pobedi (4:1) protiv Levantea u Kupu Kralja 19. januara 2012.  U revanšu je postigao još dva pogotka (3:0).

Reprezentacija
--------------

Ubrzo nakon što je debitovao za prvi tim Estudijantesa, Pjati je postao član nacionalnog tima Argentine, selekcije do 20 godina i učestvovao u osvajanju Svetskog prvenstva u fudbalu do 20. godine kao najmlađi igrač u timu, nastupivši na šest od sedam mačeva.

Za A tim Argentine debitovao je 5. juna 2011. kod selektora Serhija Batiste na prijateljskoj utakmici protiv Poljske u porazu od 1:2.

Trofeji
-------

### Klub

**Estudijantes**

* Prvenstvo Argentine: 2006

### Reprezentacija

* Svetsko prvenstvo U20: 2007

Klupska statistika
------------------

Do 16. januara 2013.

| Klub | Sezona | Liga | Kup | Kontinentalni kupovi | Ukupno |
| --- | --- | --- | --- | --- | --- |
| Utakmice | Golovi | Asistencije | Utakmice | Golovi | Asistencije | Utakmice | Golovi | Asistencije | Utakmice | Golovi | Asistencije |
| Estudijantes | 2006–07 | 17 | 4 | 0 | 0 | 0 | 0 | 0 | 0 | 0 | 17 | 4 | 0 |
| 2007–08 | 32 | 8 | 5 | 0 | 0 | 0 | 8 | 0 | 0 | 40 | 8 | 5 |
| Ukupno | 49 | 12 | 5 | 0 | 0 | 0 | 8 | 0 | 0 | 57 | 12 | 5 |
| Almerija | 2008–09 | 31 | 5 | 0 | 2 | 1 | 0 | 0 | 0 | 0 | 33 | 6 | 0 |
| 2009–10 | 35 | 7 | 4 | 0 | 0 | 0 | 0 | 0 | 0 | 35 | 7 | 4 |
| 2010–11 | 35 | 8 | 4 | 4 | 2 | 0 | 0 | 0 | 0 | 39 | 10 | 4 |
| Ukupno | 101 | 20 | 8 | 6 | 2 | 0 | 0 | 0 | 0 | 107 | 22 | 8 |
| Valensija | 2011–12 | 30 | 2 | 3 | 7 | 3 | 3 | 10 | 1 | 0 | 47 | 6 | 6 |
| 2012–13 | 7 | 1 | 2 | 2 | 0 | 1 | 1 | 0 | 0 | 10 | 1 | 3 |
| Ukupno | 37 | 3 | 5 | 9 | 3 | 4 | 11 | 1 | 0 | 57 | 7 | 9 |
| Ukupno | 187 | 33 | 18 | 15 | 5 | 4 | 19 | 1 | 0 | 221 | 41 | 21 |

Spoljašnje veze
---------------

* Profil na sajtu Valensije Arhivirano 2011-10-30 na Wayback Machine-u
* Statistika u argentinskom prvenstvu
* Profil na sajtu BDFutbol
* Profil na sajtu Zerozero[*mrtav link*]
* Profil na sajtu Transfermarkt
* Biografija Arhivirano 2016-05-08 na Wayback Machine-u
* Profil na sajtu FootballLineups